Nafarroako Parlamentuak, 2019ko irailaren 19an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Europar Batasuneko Justizia Auzitegira jo dezan HMEIaren erreferentzia duten hipotekak direla-eta emanen duen epaia eskuratzeko eta neurri egokiak har ditzan ukituei aholkua emate aldera”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1.- Europar Batasuneko Justizia Auzitegiko abokatu nagusiaren konklusioa jakitera eman ondotik auzi-kopuruak gora eginen duela aurreikusi denez, HMEIaren erreferentzia eduki eta Europar Batasuneko Justizia Auzitegiak ematen duen epaiaren menpe dauden hipoteken jarraipena egin dezan.

2.- Behar diren baliabideak jar eta erabil ditzan Nafarroako gizartearen informazio- eta aholku-beharrei erantzuteko, Europar Batasuneko Justizia Auzitegiaren balizko epai bati begira, epai horrek egiazta bailezake jokaera oker bat egon dela, hau da, gardentasunik ez dela egon hipoteken kontratazioan".

Iruñean, 2019ko irailaren 20an

Lehendakaria: Unai Hualde Iglesias